# Maidu

El maidu /ˈmaɪduː/, també maidu del nord-est o maidu de la Muntanya, és una llengua en greu perill d'extinció del grup de les llengües maidu parlada pels maidus tradicionalment a l'est i a les muntanyes al sud de Lassen Peak i als drenatges del riu American i del riu Feather. Aquestes regions fluvials inclouen aquestrs valls a les muntanyes de Sierra Nevada al nord de Califòrnia com: Indian Valley, American Valley Butte Valley i Big Meadows. EL terme maidu també pot referir-se a les llengües emparentades konkow i nisenan.

## Història

Els pobles maidus anteriors al contacte vivien en una societat dedicada a la caça i recol·lecció a parts del centre de Califòrnia. Aquests pobles vivien en una àrea al voltant del que ara s'anomena Mount Lassen, Honey Lake, Sacramento i el llac Tahoe. Parlaven llengües estretament relacionades incloent l'actual maidu, konkow i nisenan, juntament amb el chico i altres variacions extingides.

## Esforços de revitalització

Farrell Cunningham, un dels més joves parlants amb fluïdesa de yamani maidu, va ensenyar "classes de llengua maidu de la muntanya a Greenville, Susanville, Nevada City id Auburn", i fou actiu amb el Teatre Maidu a Nevada City, fins a la seva mort l'11 d'agost de 2013, a l'edat de 37 anys. Altres parlants restants podien pertànyer a la ranxeria Berry Creek d'indis maidu. S'han fet actius esforços de revitalització de l'idioma en curs des de 2004. Pel 2011 hom podia rebre classes en maidu al comtat de Nevada (Califòrnia).

## Fonologia

Notació: en la discussió fonològica, els símbols fonètics són tancats en barres / /, els al·lòfons en claudàtors [ ], mentre que els símbols entre parèntesis representen ortografia no IPA.

### Consonants

El maidu té divuit fonemes consonàntics. Les consonants que s'enumeren a continuació són del sistema de transcripció utilitzat per Shipley. La transcripció IPA equivalent apareix entre parèntesis quan és diferent de l'ortografia de Shipley.
| | | Labial | Alveolar | Palatal | Velar | Glotal |
| Oclusiva | plana | p | t | c [tʃ] | k | ʔ |
| Oclusiva | ejectiva | pʼ | tʼ | cʼ [tʃʼ] | kʼ | |
| Oclusiva | sonora | b [ɓ] | d [ɗ] | | | |
| Fricativa | sorda | | s | | | h |
| Nasal | plana | m | n | | | |
| Aproximant | plana | w | l | j | | |
En els anys 1950 i 1960, els parlants de major edat conservaven les oclusives palatals sordes /c, c'/ on els parlants més joves utilitzen les innovadores africades palatals /tʃ, tʃʼ/, potser manllevades de l'anglès. (Shipley 1964)
La notació /j/ representa una semivocal palatal, el mateix que es pronuncia y en anglès yes. Les oclusives sonores (b, d) són implosives, però no contrasten amb les oclusives sonores simples.
Abans de les oclusives velars /k, k'/, /m/ es pronuncia com [ŋ].

### Vocals

Hi ha sis fonemes vocals en maidu. Una vegada més, la carta mostra el sistema ortogràfic usat per Shipley.
| | Anterior | Central | Posterior |
| Alta | i | y [ɨ] | u |
| Mitjana | e | | o |
| Baixa | | a | |

## Referències

* ↑ Cens dels Estats Units del 2000
* ↑ Laurie Bauer, 2007, The Linguistics Student’s Handbook, Edinburgh
* ↑ Little, Jane Braxton. «Maidu Traditionalist and Language Instructor Farrell Cunningham Passes». Indian Country Today Media Network, 20-08-2013. Arxivat de l'original el 2013-08-21. [Consulta: 22 agost 2013].
* ↑ De Brotherton, Annette. Concow Language. Konkow We'wejbo'sis Project 2007-2011. 21 Aug 2007 (retrieved 24 Feb 2009)
* ↑ Slater, Dashka «Keepers of a Lost Language. An 82-year-old linguist and his young protégé are among the last speakers of a native California language -- and its final chance.». Mother Jones [Consulta: 19 juliol 2012].
* ↑ «Keeping mountain Maidu language alive. A group of students learn the mountain Maidu language from Farrell Cunningham in Nevada County. Video by Hector Amezcua». Sacramento Bee [Consulta: 19 juliol 2012]. Arxivat 2009-06-21 a Wayback Machine. «Còpia arxivada». Arxivat de l'original el 2009-06-21. [Consulta: 30 març 2014].
* ↑ «Maidu Storytelling: A Beautiful Language, A Haunting Evening». Word Journeys: The Blog, 30-01-2011. [Consulta: 19 juliol 2012].

## Bibliografia

* Campbell, Lyle. (1997). American Indian languages: The historical linguistics of Native America. Nova York: Oxford University Press. ISBN 0-19-509427-1.
* Heizer, Robert F. (1966). Languages, territories, and names of California Indian tribes.
* Mithun, Marianne. (1999). The languages of Native North America. Cambridge: Cambridge University Press. ISBN 0-521-23228-7 (hbk); ISBN 0-521-29875-X.
* Shipley, William F. (1964). Maidu Grammar. Berkeley: University of California Press.

## Enllaços externs

* Maidu al Survey of California and Other Indian Languages
* Maidu Indian Language (Maidun, Nisenan, Konkow)